14/10/2020 | Administración LocalMunicipal
Oza-Cesuras
Aprobación definitiva da modificación da Ordenanza núm.4, reguladora do ICIO

ANUNCIO APROBACIÓN DEFINITIVA DA MODIFICACIÓN DA ORDENANZA FISCAL N.º 4, REGULADORA DO IMPOSTO SOBRE CONSTRUCCIÓNS, INSTALACIÓNS E OBRAS Elevado a definitivo, por non presentarse reclamacións ou suxestións, o acordo plenario de data 17 de xuño de 2020, de aprobación provisional de modificación da “Ordenanza fiscal n.º 4, reguladora do imposto sobre construccións, instalacións e obras” deste concello, publicado no BOP da Coruña núm.93 do 23.06.2020; de conformidade co sinalado na normativa vixente, prócedese á publicación íntegra do texto da ordenanza no que se inclúen os artigos obxecto da modificación coa nova redacción, que é o seguinte: “ORDENANZA FISCAL NÚMERO 4, REGULADORA DO IMPOSTO SOBRE CONSTRUCCIÓNS, INSTALACIÓNS E OBRAS Artigo 1.º.–Fundamento e réxime.1. No uso das facultades conferidas pola Constitución, polo artigo 106 da Lei //1985 do 2 de abril, de bases do réxime local, e de acordo co previsto no artigo 59.2 do Real Decreto Lexislativo 2/2004, de 5 de marzo, polo que se aproba o Texto refundido da lei reguladora das facendas locais, o Concello de Oza-Cesruas establece o imposto sobre construccións, instalacións e obras.2. Este imposto rexerase polo disposto nos artigos 100 a 103 do Real Decreto Lexislativo 2/2004, polas disposicións que a desenvolvan e polo disposto na presente ordenanza fiscal. Artigo 2.º.–Feito impoñible.1.–Constitúe o feito impoñible deste imposto a realización, dentro do termo municipal, de calquera construcción, instalación ou obra para a que se esixa a obtención do correspondente título administrativo habilitante, téñase obtido ou non o mesmo, sempre que a súa expedición compete a este concello.2.–Son actos suxeitos a previo título administrativo habilitante, sen prexuízo das demais autorizacións que poidan esixirse segundo a lexislación que sexa aplicable ao caso concreto, e constitutivos do feito impoñible deste imposto: a) Obras de construción de edificacións e instalacións de toda clase de nova planta. b) Obras de ampliación de edificios e instalacións de todas as clases existentes. c) Obras de modificación ou reforma que afecten á estrutura dos edificios e instalacións de todas as clases existentes. d) Obras de modificación do aspecto exterior dos edificios e instalacións de todas as clases existentes. e) Obras que modifiquen a disposición interior dos edificios. f) Obras e usos que se teñan que realizar con carácter provisional no caso en que estean xustificadas, que deberán demolerse cando o acorde o Concello, sen dereito a indemnización. g) Movementos de terra, tales como desmontes, explanacións, escavacións e terrapléns, obras de instalacións de servizos públicos e, en xeral as relacionadas coa urbanización, excepto que estes actos fosen detallados e programados como obras a executar nun proxecto de urbanización definitivamente aprobado ou de edificación que dispoña de título administrativo habilitante. h) A demolición das consstruccións, agás nos casos declarados de ruína inminente. i) As instalacións subterráneas adicadas a estacionamentos, actividades industriais, mercantís ou profesionais, servizos públicos ou calquera outro uso a que se destine o subsolo. j) As obras de construción de infraestrutura civil, agás que estes actos fosen detallados e progeramados coma obras a executar nun plan especial ou nun instrumento de ordenación territorial, sen prexuízo do disposto na lexislación sectorial aplicable. k) As construcción nas zonas de dominio público, sen prexuízo do disposto na lexislación sectorial aplicable. l) A instalación ou radicación de casas prefabricadas e instalacións similares, provisionais ou permanentes, agás que se efectúen dentro de campamentos legalmente autorizados e nas zonas expresamente previstas para dita finalidade. m) A instalación de invernadorios. n) A colocación de carteis e paneis de propaganda visibles desde a vía pública, sempre que non estean en locais pechados. o) Os cerramentos e valados de predios. p) Aliñacións e rasantes. q) Obras de fontanería e sumidoiros. r) Instalación de elementos permanentes, tales como postes, torrretas, etc, de telefonía móbil, transmisións e similares. s) Obras nos cemiterios. t) Calquera outra construcción, instalación ou obra que requira título administrativo habilitante segundo o previsto na lexislación vixente sobre o solo. Artigo 3.º.–Suxeitos pasivos.1. Son suxeitos pasivos deste imposto, a título de contribuíntes, as persoas físicas, persoas xurídicas ou entidades do artigo 35.4 da Lei 58/2003, xeral tributaria, que sexan donos da construción, instalación ou obra, sexan ou non propietarios do inmoble sobre o que se realice aquela.2. Aos efectos previstos nopunto anterior terá a consideración de dono da construción, instalación ou obra quen soporte os gastos ou custos que comporten a súa realización.3. Terá a condición de suxeito pasivo substituto do contribuínte quen solicite os correspondentes títulos administrativos habilitantes ou realice as construccións, instalacións ou obras, no suposto de que as construccións, instalacións ou obras non sexan realizadas polo suxeito pasivo contribuínte; podendo o substituto esixir do contribuínte o importe da cota tributaria satisfeita” Artigo 4.º.–Exencións. Está exenta do pagamento do imposto a realización de calquera construción, instalación ou obra da que sexa dono o Estado, as comunidades autónomas ou as entidades locais, que estando suxeita ao imposto, vaia ser directamente destinada a estradas, ferrocarrís, portos, aeroportos, obras hidráulicas, saneamento de poboacións e das súas augas residuais, aínda que a súa xestión se leve a cabo por organismos autónomos, tanto se se trata de obras de investimento novo como de conservación. Artigo 5.º.–Base impoñible. A base impoñibe do imposto está constituida polo custo real e efectivo da construción, instalación ou obra, e enténdese por tal, a estos efectos, o custo de execución material de aquela. Non forman parte da base impoñible o imposto sobre o valor engadido e demais impostos análogos propios de réximes especiais, as taxas, prezos públicos e demáis prestacións patrimoniais de carácter público local relacionadas, no seu caso, coa construción, instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estritamente, o custo de execución material. Artigo 6.–Cota tributaria íntegra e líquidas.1. A cota tributaria íntegra virá determinada pola aplicación do tipo de gravame sobre a base impoñible. O tipo de gravame queda fixado no 3,40 por cento.2. A cota tributaria será o resultado de practicar, no seu caso, sobre da cota tributaria íntegra, as bonificacións previstas no artigo seguinte, que reducirán a súa contía na porcentaxe a que haxa dereito Artigo 7.º.–Bonificacións.1. Conforme ás facultades recoñecidas no artigo 103.2 do Real decreto lexislativo 2/2004, do 5 de marzo, establécense as seguintes bonificacións: – Unha bonificacións do 95% cota íntegra do imposto a favor dos daquelas obras de construcción ou reforma de vivendas que sexan declaradas de especial interese ou utilidade pública municipal por concurrir circunstancias sociais que o xustifiquen, por estar destinadas a constituir a residencia habitual e permanente do suxeito pasivo durante un período mínimo de 3 anos a contar dende a verificación municipal do remate das obras, unha vez comunida a súa finalización, ou, no seu caso, dende a concesión da licenza de primeira ocupación. A documentación que deba acompañar á solicitude, os requisitos esixidos, a concesión e a comprobación das condicións requeridas para beneficiarse da citada bonificación se establecerán dentro do modelo normalizado que se aprobará ao efecto para dito procedemento.2. As bonificacións establecidas neste artigo serán de natureza regrada e terán carácter rogado, debendo ser solicitadas expresamente polo suxeito pasivo ante este Concello, no mesmo momento de achegar a documentación necesaria para a obtención da correspondente licenza. A declaración a que se refire o apartado 1 deste artigo corresponde ao Pleno da Corporación e acordarase por voto favorable da maioría simple dos seus membros, logo da solicitude do suxeito pasivo, xunto coa documentación acreditativa de cumprir os requisitos esixidos e a documentación complementaria que no seu caso lle sexa esixida. En todo caso comprobarase que o suxeto pasivo está ao corrente das súas obrigas tributarias e coa seguridade social. Unha vez presentada polo suxeito pasivo a solicitude da declaración de especial interese ou utilidade municipal as autoliquidacións polo imposto que corresponda presentar en base ao establecido polo artigo 8.º desta ordenanza calcularanse aplicando as porcentaxes de bonificación e achegando a autoliquidación copia de dita solicitude. Efectuada a declaración anteriormente citada e concedida a bonificación, comprobarase a procedencia ou non da bonificación aplicada polo suxeito pasivo na autoliquidación e aplicarase o resultado de dita comprobación na liquidación provisional que se aprobe xunto coa resolución de concesión do título administrativo habilitante ditando a resolución que corresponda conforme á comprobacion efectuada.3. Sen prexuízo de que o suxeito pasivo aporte os documentos que lle sexan requiridos para xustificar o cumprimento dos requisitos, en todo caso autorizará expresa e formalmente ao Concello de Oza-Cesuras para a verificación dos datos precisos ante os organismos públicos que dispoñan da información requirida. Artigo 8.º.–Retribución.1.–O imposto retribuirase no momento de comezar a construción, instalación ou obra, aínda que non se obtivera o correspondente título administrativo habilitante.2.–O imposto esixirase en réxime de autoliquidación.3.–Os suxeitos pasivos están obrigados a practicar autoliquidación polo imposto, no impreso habilitado ao efecto polo concello, e a abonala en calquera das entidades bancarias autorizadas.4.–Os suxeitos pasivos acompañarán xunto coa solicitude do título administrativo habilitante no rexistro xeral municipal a documentación xustificativa de autoliquidar o imposto e ingresar o seu importe.5.–A data de ingreso inicia o cómputo do prazo de prescrición de catro anos a que da dereito á devolución do importe abonado mediante autoliquidacion.6.–O pago da autoliquidación terá carácter provisional e será a conta da liquidación definitiva que se practique unha vez rematadas as construcións, instalacions ou obras, esta autoliquidación determinará a base impoñible en función: – Do orzamento aportado polos interesados, sempre que o mesmo estivese visado polo colexio oficial correspondente, cando isto constitúa un requisito preceptivo. – Noutro caso, a base impoñible determinarase polos servizos técnicos municipais en función dos prezos medios de mercado da execución material da actuación. Artigo 9.–Normas de xestión.1. Cando se conceda o título administrativo habilitante preceptivo practicarase unha liquidación provisional do imposto, determinándose a base impoñible ben dando conformidade á autoliquidación do imposto, ou ben corrixirase en función da valoración da execución material da actuación en función dos prezos medios de mercado efectuada polos servizos técnicos municipais, esixindo ou reintegrando ao suxeito pasivo a cantidade que resulte en concepto de subsanación da autoliquidación efectuada. No caso de diferenzas a favor da Administración municipal, o suxeito pasivo presentará e ingresará autoliquidación complementaria pola cantidade correspondente, dentro do prazo dun mes contado a partires do momento en que lle foi notificada a citada resolución municipal.2. Á vista das construccións, instalacións e obras efectivamente realizadas e do custo real efectivo das mesmas, o Concello, mediante a oportuna comprobación administrativa, poderá modificar, no seu caso, a base impoñible a que se refire o apartado anterior, practicando a correspondente liquidación definitiva e esixindo ao suxeito pasivo ou reintegrándolle, no seu caso, a cantidade que corresponda. No caso de diferencias a favor da Administración municipal, o suxeito pasivo quedará obrigado a presentar e ingresar a correspondente autoliquidación complementaria pola cantidade correspondente dentro do prazo dun mes contado a partires do momento en que lle foi notificada a resolución de modificación da base impoñible.3. Cando se modifique o proxecto inicial da construcción, instalación ou obra e tivera un incremento no orzamento, unha vez aceptada a modificación pola Administración municipal, os suxeitos pasivos deberán presentar no prazo dun mes nova autoliquidación complementaria pola diferencia entre o orzamento inicial e o modificado, con suxeición ós prazos, requisitos e efectos indicados nos apartados anteriores.4. No suposto de que o correspondente título administrativo habilitante, sexa denegado e non se executen as construcións, instalacións ou obras, o interesado terá dereito á devolución das cotas satisfeitas, unha vez se lle notifique a denegación do título administrativo habilitante. Asimesmo, tendrá dereito á devolución das cotas satisfeitas no suposto de antes de iniciar as obras formule renuncia expresa ao título administrativo habilitante ou se produza a caducidade do mesmo.5. Cando os suxeitos pasivos non tiveran abonado as correspondente liquidacións ou autoliquidacións polo imposto, nos prazos anteriormente sinalados, ou se tivera presentado e abonado aquela por cantidade inferior á cota que resulte do orzamento aportado, a Administración municipal poderá incoar o correspondente procedemento sancionador. Artigo 10.º.–Infraccións e sancións.1. En materia de infraccións e de sancións, será aplicable a regulación contida na Lei xeral tributaria e nas disposicións que a complementen e desenvolvan. Disposición derrogatoria Con efectos do 1-1-2014 quedan derrogadas as ordenanzas fiscais reguladoras do imposto sobre construccións, instalacións e obras dos antigos Concellos de Oza dos Ríos e Cesuras. Disposición final A presente ordenanza fiscal, entrará en vigor o día seguinte ao da súa publicación no Boletín Oficial da Provincia, permanecendo en vigor ata a súa modificación ou derrogación expresa. En Oza-Cesuras, 2 de outubro de 2020. O ALCALDE, Asdo.: José Pablo González Cacheiro